**ПРОТОКОЛ № 40**

 На 21.01.2022 г. се проведе заседание на Общинска избирателна комисия – Видин, при следния

**ДНЕВЕН РЕД:**

1. Обявяване за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р)

 ПРИСЪСТВАХА Павел Пламенов Петков, Калоян Росенов Живков, Бисерка Цецкова Борисова, Веселка Николова Александрова, Ралица Милчева Ангелова, Теодора Анжелова Ангелова, Зоя Костадинова Василева, Ирена Петрова Николова, Анжела Георгиева Ангелова, Петьо Калинов Петков и Светлана Младенова Тодорова.

 ОТСЪСТВАХА Зорница Илиева Димитрашкова, Людмил Антонов Василев

 Заседанието беше насрочено за 15,00 ч. Председателят на ОИК – Видин констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което заседанието бе открито.

 **Точка 1:** Обявяване за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р)

 Павел Петков предложи следния проект на решение:

 **ОТНОСНО:** Обявяване за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р)

 На 19.01.2022 г. в ОИК – Видин е постъпило писмо с вх. № 1/19.01.2022 г. по описа на комисията, подадено от Областна администрация – Видин, с приложено към него Решение № 2 от 5 януари 2022 г. на Министерски съвет, съгласно т. 2 от което Любен Иванов Иванов е назначен за областен управител на област Видин.

 ОИК – Видин разгледа постъпилите документи и установи следното:

 С Решение № 174-МИ от 28.10.2019 г. на ОИК - Видин Любен Иванов Иванов е обявен за избран за общински съветник в Общински съвет – Видин.

 Налице е хипотезата на чл. 30, ал. 4, т. 4 от ЗМСМА, а именно прекратяване на правомощията на Любен Иванов Иванов като общински съветник поради назначаването му за областен управител на област Видин, като на основание чл. 30, ал. 7 от ЗМСМА ОИК – Видин следва да обяви за избран за общински съветник следващия по ред класиран кандидат от листата на Местна коалиция СДС (НДСВ, НА, ЗНС, БЗНС и БДС - Р), а именно Олег Ваньов Джоканов.

 С оглед гореизложеното и на основание чл. 87, ал. 1, т. 24 от ИК, във вр. с чл. 30, ал. 7 от ЗМСМА, Общинска избирателна комисия – Видин

РЕШИ:

 ОБЯВЯВА Олег Ваньов Джоканов за избран за общински съветник от листата на Местна коалиция СДС (НДСВ, НА, ЗНС, БЗНС и БДС - Р).

 Препис от решението да се изпрати на председателя на Общински съвет - Видин.

 Решението е изготвено в два еднообразни екземпляра.

 Решението подлежи на обжалване в седемдневен срок от обявяването му пред Административен съд - Видин.

 Председателят на ОИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

 При последвалото гласуване гласуваха 11 от членовете на ОИК – Видин, от които „за“ – 11, „против“ – няма, с което беше прието Решение № 234-МИ от 21.01.2022 г. на ОИК – Видин.

 Поради изчерпване на дневния ред заседанието бе закрито от Председателя на ОИК – Видин в 15,20 ч.